RSG mog nie eens Bok-wedstryd uitsaai | Netwerk24
Japannese sterre twyfel of Spele moet voortgaan
Die Spele is reeds weens die pandemie met 'n jaar uitgestel.
'Ek moes skryf net soos dit is'
In 'n tyd waar geskiedenis gekriminaliseer en verdag gemaak word, gee 'n nuwe boek oor die Afrikaner-Broederbond (AB) noodsaaklike perspektief oor die pad wat die Afrikaner in Suid-Afrika geloop het.
RSG mog nie eens Bok-wedstryd uitsaai
Deur Neels, Parow 30 Julie 2019 00:00
As rugbyondersteuner wat nie amper R1 000 per maand kan bestee aan 'n MultiChoice-pakket nie, moet ek na die radio-uitsendings op RSG terugkeer. Maar RSG het nie eens die reg gehad om Saterdag se toets tussen die Bokke en Nieu-Seeland regstreeks uit te saai nie.
Hoe uitgesluit gaan die Bokke voel gedurende die Wêreldbekertoernooi as hulle verneem dat baie min van hul landgenote hulle in aksie gaan sien? Ek dink dit is 'n skande dat net sowat 5% van ons burgers toegang tot rugby op TV het.
As oudskakelbeampte van die sport stoei was ek destyds betrokke by die reëlings van 'n geselligheid vir mense wat saam met wyle Gerhard Viviers gewerk het.
Een van die name op die gastelys vir dié geselligheid was dié van die akteur Paul Eilers, wat onlangs dood is.
Viviers, wat as bestuurder van sport by die destydse Afrikaanse Radiodiens (vandag RSG) uitgetree het, was een van die gewildste en talentvolste sportkommentators wat in Afrikaans oor die eter uitgesaai het.